钦定古今图书集成/理学汇编/文学典/第164卷 > 徐师曾文体明辩 > 《与人》黄庭坚
## 钦定古今图书集成/理学汇编/文学典/第164卷 > 徐师曾文体明辩 > 《与人》黄庭坚

前承谕，作《木山记跋尾》，以明允公之文章，如天地之
有元气，万物资之而春者也，岂可复刻画藻绘哉！往
年欧阳文忠公作《五代史》，或作序记其前，王荆公见
之曰：“佛头上岂可著粪？”窃深叹息，以为名言。凡作序
引及记，为无足信于世，待我而后取重尔。足下深谅
之。